Diari Oficial de la Generalitat Valenciana


Sumari del DOGV 6461, del 16-02-2011 (2011/631)

Notificació de la sentència dictada en el judici ordinari número 443/2010.
--------------------------------------------------------------------------

### Dades del document

Número de DOGV
:   6461

Data del DOGV
:   16-02-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/631


Organisme emissor
:   Jutjat de Primera Instància Número 16 de València

Tipus de document
:   Edicte

Notificació de la sentència dictada en el judici ordinari número 443/2010. [2011/631]  
Assumpte civil 000443/2010  
En el judici a què es fa referència s'ha dictat la resolució que té el text que, literalment, és com segueix:  
«Dispositiva  
Estime la demanda formulada per la procuradora dels tribunals senyora Gil Payo, en nom i representació de l'entitat Caja Rural del Mediterráneo, Ruralcaja, contra Ángel Gómez Maestre, declare que pertoca i, en conseqüència, condemne la part demandada que, una vegada que siga ferma aquesta resolució, pague a la part actora, o a qui legítimament la represente, la quantitat de huit mil quatre-cents cinquanta-nou euros amb huitanta-quatre cèntims (8.459,84 euros), més els interessos pactats procedents, i condemne la part demandada al pagament de les costes processals.  
Mode d'impugnació: mitjançant un recurs d'apel·lació davant l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest jutjat dins del termini de cinc dies, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
Informació sobre el dipòsit per a recórrer:  
De conformitat amb la disposició addicional 15ª de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit s'haurà de constituir un dipòsit de 50 euros, el qual es tornarà només en el cas que el recurs siga estimat parcialment o totalment.  
El dipòsit ha de constituir-se ingressant la quantitat esmentada al banc Banesto, en el compte corresponent a aquest expedient (JJJJ 6241 OS EEEE AA) indicant, en el camp "Concepte" el codi "02 civil-apel·lació", i la data de la resolució objecte de recurs amb el format dd/mm/aaaa.  
En el cas que realitzeu l'ingrés mitjançant una transferència bancària, després d'emplenar el codi de compte corrent (CCC, 20 dígits), indicareu, en el camp «concepte», el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat. En el cas que hageu de realitzar més pagaments en el mateix compte, caldrà que efectueu un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la sentència, que pronuncie, mane i firme».  
Atés que es desconeix el domicili o la residència actuals de la part demandada, mitjançant la provisió de la jutgessa, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el tauler d'anuncis del jutjat i també en el Diari Oficial de la Comunitat Valenciana per a portar a efecte la diligència de notificació.  
València, 13 de gener de 2011.- La secretària judicial: Amparo Justo Bruixola.